Suchinthana/ta-wikipedia huggingface dataset:
ஸ்டைல்

ஸ்டைல் (Style) என்பது 2002 ஆம் ஆண்டய தமிழ் நாடகத் திரைப்படமாகும்.  சிபி சக்ரவர்த்தி எழுதி இயக்கிய இப்படத்தில் ராகவா லாரன்ஸ் மற்றும் காயத்திரி ரகுராம் ஆகியோர்  முன்னணி வேடங்களில் நடிக்க,  ரமணா மற்றும் வடிவேலு ஆகியோர் துணை கதாப்பாத்திரங்களில். நடித்துள்ளனர். இப்படத்திற்கான இசையை பரணி அமைத்துளார். இப்படமானது 2002 திசம்பரில் வெளியாகி கலவையான விமர்சனங்களைப் பெற்றது.

நடிகர்கள் 

 ராகவா லாரன்ஸ் வெற்றிவேலாக
 ரமனா வெற்றியாக
 காயத்திரி ரகுராம் விஜியாக
 வடிவேலு (நடிகர்) மன்மதனாக
 ஆனந்த் ராஜ் (நடிகர்) மார்த்தாண்டமாக
 இளவரசு பாண்டித்துரையாக
 வையாபுரி (நடிகர்) மாணிக்கமாக
 சப்லின் பாபு நாதனாக
 நளினி வெற்றிவேலின் தாயாக
 ஜோதி விஜியின் தாயாக
 குயிலி செல்வியின் தாயாக
 ஜுனியர் சல்க் வீட்டு உரிமையாளரின் மகளாக
 சோனியா அஞ்சம்மா
 பாயல் செல்வியாக
 ஸ்ரீ லதா
 சிங்கமுத்து வீட்டு உரிமையாளராக
 குமரிமுத்து
 தளபதி தினேஷ்
 சிசர் மனோகர்
 கோவை செந்தில் சாமியாக

தயாரிப்பு 
ராகவா லாரன்ஸ் அற்புதம் (2002) படத்தை முடித்த பின்னர் ஸ்டைல் படத்தில் ஈடுபட்டார். இவரது அடுத்தடுத்து இரண்டு தமிழ் படங்கள் விரைவாக வெளியாயின. முன்னதாக அரண்மனைக்காவலன் (1994) படத்திற்கு திரைக்கதை எழுதிய அருள், இப்படத்தின் இயக்குநராக அறிவிக்கப்பட்டார், பத்மாமகன் படத்திற்கான உரையாடலை எழுதினார்.

இசை 

 "காதலித்தால் ஆனந்தம்" - ஹரிஹரன்
 "காதலித்தால் ஆனந்தம்" - கே.எஸ் சித்ரா
 "வருகிறாள் என்" - உன்னிகிருஷ்ணன்
 "பொட்டு எடுத்து" - புஷ்பவனம் குப்புசாமி, ஸ்வர்ணலதா
 "ஸ்டைல் ஸ்டைல்" - திப்பு
 "உனக்கு என்ன" - உன்னிகிருஷ்ணன்
 "கடிதமில்லை" - உன்னிகிருஷ்ணன்

வெளியீடு 
இந்த படம்  2002 திசம்பரில் வெளியிடப்பட்டது. பின்னர் தெலுங்கில் மொழிமாற்றம் செய்யப்பட்டு இரண்டு சந்தர்ப்பங்களில் வெளியிடப்பட்டது, முதலில் சூப்பர் ஸ்டைல் என்றும் பின்னர் ஸ்டைல் 2 என, ராகவா லாரன்சின் அடுத்தடுத்த தெலுங்கு படங்களின் வெற்றியையும் பயன்படுத்தி சந்தைப்படுத்துவதற்காக வெளியிடப்பட்டது. படத்தின் இயக்குநர் சிபி சக்ரவர்த்தி பின்னர் தனுஷ் மற்றும் அறிமுக நாயகி மம்தா சவேரி ஆகியோருடன் ராகவா என்ற பெயரில் ஒரு படத்தைத் தயாரிக்க முயன்றார், ஆனால் நிதி சிக்கல்கள் தயாரிப்பை நிறுத்திவிட்டார்.

குறிப்புகள் 

இந்தியத் தமிழ்த் திரைப்படங்கள்
2002 தமிழ்த் திரைப்படங்கள்
வடிவேலு நடித்த திரைப்படங்கள்
நளினி நடித்த தமிழ்த் திரைப்படங்கள்
பரணி இசையமைத்த திரைப்படங்கள்
ராகவா லாரன்ஸ் நடித்த திரைப்படங்கள்
குமரிமுத்து நடித்த திரைப்படங்கள்
சிங்கமுத்து நடித்த திரைப்படங்கள்
எச். அஜ்மல் கான்

எச். அஜ்மல் கான் (H. Ajmal Khan) ஒரு இந்திய அரசியல்வாதியும், முன்னாள் நாடாளுமன்ற உறுப்பினரும் ஆவார். இவர் தமிழ்நாட்டிலிருந்து  பெரியகுளம் மக்களவைத் தொகுதியில் இருந்து மக்களவைக்கு 1967 தேர்தலில் சுதந்திராக் கட்சி வேட்பாளராக தேர்ந்தெடுக்கப்பட்டார்.

மேற்கோள்கள் 

தேனி மாவட்ட நபர்கள்
4வது மக்களவை உறுப்பினர்கள்
வாழும் நபர்கள்
தமிழ்நாட்டைச் சேர்ந்த மக்களவை உறுப்பினர்கள்
தீயவன்

தீயவன் (Theeyavan) என்பது 2008 ஆம் ஆண்டய தமிழ் காதல் பரபரப்புத் திரைப்படம் ஆகும். பி. கதிர் தயாரித்து எழுதி இயக்கிய இப்படத்தில் புதுமுகம் ஸ்ரீராஞ்சன், புதுமுகம் உதய் மற்றும் மிதுனா ஆகியோர் முக்கிய வேடங்களில் நடித்துள்ளனர். புதுமுகம் சரிதா, ராதாரவி, குயிலி, எம். எசு. பாசுகர், ஆர்த்தி, வெண்ணிற ஆடை மூர்த்தி, பாண்டு, நிழல்கள் ரவி, கணேஷ்கர் ஆகியோர் துணை வேடங்களில் நடித்துள்ளனர். இப்படத்திற்கு எல். வைத்தியநாதனின் மகன் எல். வி. கணேசன் இசை அமைத்துள்ளார். இது 2008 அக்டோபர் 31 அன்று வெளியானது.

நடிகர்கள் 

ஸ்ரீரஞ்சன் திலீப்பாக
உதய் கணேசாக
மிதுனா வணிதாவாக
சரிதா சீதாவாக
ராதாரவி திலீப்பின் தந்தை நாயராக
குயிலி திலீப்பின் தாயாக
எம். எசு. பாசுகர் வேலுவாக
ஆர்த்தி
வெண்ணிற ஆடை மூர்த்தி கல்லூரி பேராசிரியராக
பாண்டு திரைப்பட தயாரிப்பாளராக
நிழல்கள் ரவி ரவியாக
கணேஷ்கர் அறிவாக
மயில்சாமி (நடிகர்) மயில்சாமியாக
வையாபுரி (நடிகர்) தண்டபாணியாக
அஜய் ரத்னம் காவல் ஆய்வாளராக
வாசு விக்ரம் பாஸ்கராக
பொன்னம்பலம் மாணிக்கமாக
வாகினி அனிதாவாக
ஜெய்சங்கர்
ரித்திகா
சாத்தபன் நந்தகுமார் கணேசின் நண்பராக
வாசு (நகைச்சுவை நடிகர்)
கோவை செந்தில் அரவிந்தின் தந்தையாக
அச்சமில்லை கோபி காவல் ஆய்வாளராக
பூவிலங்கு மோகன்
கிரேன் மனோகர் பஞ்சுமிட்டார் விற்பவராக
எல். ஐ. சி. நரசிம்மன் மருத்துவராக
 பாவா லட்சுமணன்
உசா எலிசபத் வணிதாவின் தாயாக
ரிஷா சிறப்புத் தோற்றத்தில்

தயாரிப்பு 
பல விளம்பரப் படங்களை இயக்கியவரான பி. கதிர்,  ஈஸ்வர் கிரியேஷன்ஸின் பதாகையில் காதல் மர்மத் திரைப்படமான தீயவன் மூலம் இயக்குநராக அறிமுகமானார். புதுமுகங்களாக தயாரிப்பாளரின் மகன் ஸ்ரீராஞ்சன் மற்றும் உதய் ஆகியோர் முக்கிய வேடங்களில் நடிக்க ஒப்பந்தமானார்கள்.  மா மதுரை (2007) படத்தில் அறிமுகமான மிதுனா கதாநாயகியாக நடிக்க தேர்வு செய்யப்பட்டார். மூத்த இசைக்கலைஞர் எல். வைத்தியநாதனின் மகன் எல். வி. கணேசன் இப்படத்திற்காக இசை அமைத்தார். எல். வி கணேசனின் குழந்தை பருவ நண்பராக இருந்த நடிகர் சிலம்பரசன் ஒரு பாடலைப் பாடுவதாக வதந்தி பரவியது. இப்படத்தின் படப்பிடிப்பு ஐதராபாத், ஊட்டி, மும்பை, சென்னை ஆகிய நகரங்களில் படமாக்கப்பட்டது. சென்னையில் ஒரு பாடலின் படப்பிடிப்பின் போது, நடிகை மிதுனா காலில் காயம் அடைந்தார்.

இசை 
படத்திற்கான பின்னணி இசை மற்றும் பாடல் இசை ஆகியவற்றை திரைப்பட இசையமைப்பாளர் எல். வி. கணேசன் மேற்கொண்டார். 2008 இல் வெளியிடப்பட்ட பாடல் பதிவில் ஐந்து பாடல்கள் இருந்தன.

குறிப்புகள் 

இந்தியத் தமிழ்த் திரைப்படங்கள்
2008 தமிழ்த் திரைப்படங்கள்
அறிமுக இயக்குநர் திரைப்படங்கள்
ராதாரவி நடித்த திரைப்படங்கள்
எம். எசு. பாசுகர் நடித்த திரைப்படங்கள்
பாவனா பாலகிருஷ்ணன்

பாவனா பாலகிருஷ்ணன் (Bhavana Balakrishnan)  வீ.ஜே. பாவனா (பிறப்பு 22 மே 1982) என்பவர் ஒரு இந்தியத் தொலைக்காட்சி நிகழ்ச்சி தொகுப்பாளினியும் மற்றும் கிரிக்கெட் வர்ணனையாளரும், பின்னணி பாடகரும், நடனக் கலைஞரும் ஆவார். மாயந்தி லாங்கருக்குப் பிறகு இந்தியாவில் மிகவும் பிரபலமான விளையாட்டு பத்திரிகையாளர்களில் ஒருவர் ஆவார். அவர் தற்போது ஸ்டார் ஸ்போர்ட்ஸின் ஒளிபரப்பாளராக பணிபுரிகிறார் மற்றும் இந்த அலைவரிசைக்காக பல நிகழ்ச்சிகளை வழங்கியுள்ளார்.  2019 கிரிக்கெட் உலகக் கோப்பையின் போது கருத்து தெரிவித்த பெண்களில் பாவனா பாலகிருஷ்ணனும் ஒருவர்.

தொழில் 
பாலகிருஷ்ணன் குறுகிய காலத்திற்கு வானொலி நிகழ்ச்சி தொகுப்பாளினியாக தனது வாழ்க்கையைத் தொடங்கினார். பின்னர் அவர் தொலைக்காட்சி நிகழ்ச்சிகளில் களம் இறங்கினார். அவர் ராஜ் தொலைக்காட்சியில் தொகுப்பாளினியாக சேர்ந்தார். அவர் தொகுத்து வழங்கிய முதல் தொலைக்காட்சி நிகழ்ச்சி பீச் கேர்ள்ஸ் ஷோ ஆகும். பின்னர், அவர் ஸ்டார் விஜய் அலைவரிசையில் சேர்ந்தார். பின்னர் 2011ஆம் ஆண்டில் அலைவரிசையின் முழுநேர தொகுப்பாளராக ஆனார். விஜய் தொலைக்காட்சியில் அவரது முதல் நிகழ்ச்சி சூப்பர் சிங்கர் ஜூனியர் ஆகும். மேலும், அவர் 2018 வரை ஏர்டெல் சூப்பர் சிங்கரை தொகுத்து வழங்கினார். ஜோடி நம்பர் ஒன் நிகழ்ச்சியின் "ஃபன் அன்லிமிடெட்"  உட்பட அலைவரிசையின் மற்ற நிகழ்ச்சிகளை அவர் தொகுத்து வழங்கியுள்ளார்.

2017 ஆம் ஆண்டில், அவர் விளையாட்டு பத்திரிகையாளராக ஸ்டார் ஸ்போர்ட்ஸில் சேர்ந்தார் மற்றும் இந்தியன் பிரீமியர் லீக் (ஐபிஎல்) மற்றும் புரோ கபடி லீக் ஆகியவற்றின் ஒளிபரப்புகளை வழங்கினார். அவர் 2018 ஐபிஎல் பருவத்தில் ஸ்டார் ஸ்போர்ட்ஸ் தமிழின் வர்ணனையாளராக பணியாற்றினார் மற்றும் 2018 இந்தியன் பிரீமியர் லீக்கின் போது இரண்டு பெண் வழங்குநர்களில் ஒருவராக இருந்தார்.

பாவனா பாலகிருஷ்ணன் 2018 ஆம் ஆண்டில் பாடகியாக அறிமுகமானார், தனது முதல் தனிப்பாடலான தி மாஷப் தொடரை வெளியிட்டார் .  2020 ஆம் ஆண்டில், இசை இயக்குநர் தரனுக்காக தனது முதல் பின்னணி பாடலைப் பாடினார். "வீராதி வீரா" பாடல் யூடியூபில் ஐந்து இலட்சம் பார்வைகளைப் பெற்றுள்ளது.

தனிப்பட்ட வாழ்க்கை 
மும்பையைச் சேர்ந்த தொழிலதிபர் நிகில் ரமேஷை மணந்து தற்போது மும்பையில் வசித்து வருகிறார்.

மேற்கோள்கள் 

சென்னை நபர்கள்
இந்தியப் பெண் நடனக் கலைஞர்கள்
வாழும் நபர்கள்
1986 பிறப்புகள்
இந்திய விளையாட்டு ஊடகவியலாளர்கள்
கே.சி.எஃப் அத்தியாயம் ஒன்று (2018 கன்னடத் திரைப்படம்)

கே.சி.எஃப் அத்தியாயம் ஒன்று என்பது இத்திரைப்படத்தை பிரசாந்த் நீல் இயக்க, ஒம்பாலே பிலிம்சு தயாரித்தனர். எண்பது கோடி பொருட்செலவில் உருவான இப்படம் வெளிவந்த போது கன்னட மொழியில் தயாரிக்கப்பட்ட மிக்க விலைமதிப்பானத் திரைப்படமாகக் கருதப்பட்டது. இரண்டு பாகங்களாக எடுக்கப்பட திட்டமிடப்பட்ட திரைப்படத் தொடரின் முதல் அத்தியாயமாய் இத்திரைப்படம் வெளியானது.

மேற்கோள்

2018 கன்னடத் திரைப்படங்கள்
இந்தியக் கன்னடத் திரைப்படங்கள்
சியாங்யியாங்கைட்டு

சியாங்யியாங்கைட்டு (Xiangjiangite) என்பது (Fe3+, Al) என்ற மூலக்கூற்று வாய்ப்பாட்டால் விவரிக்கப்படும் ஒரு பாசுப்பேட்டு வகை கனிமமாகும்.  சீனாவின் சியாங் இயாங் நதிக்கு அருகில் கிடைத்த காரணத்தால் இக்கனிமத்திற்கு சியாங்யியாங்கைட்டு என்ற பெயர் வைக்கப்பட்டது. சியாங்யியாங்கைட்டு கனிமம் கதிரியக்கத் தன்மை கொண்டதாகும். 
பன்னாட்டு கனிமவியல் சங்கம் சியாங்யியாங்கைட்டு கனிமத்தை Xjg  என்ற குறியீட்டால் அடையாளப்படுத்துகிறது.

மேற்கோள்கள் 

பாசுப்பேட்டு கனிமங்கள்
நாற்கோணவமைப்புக் கனிமங்கள்
சுதர்சன் சாஹூ

சுதர்சன் சாஹூ (Sudarshan Sahoo) இவர் சிற்பக் கலைஞர் ஆவார். இவர் புரியில் 1939 இல் பிறந்தார். இவருக்கு 2021 ஆம் ஆண்டில் இந்தியாவின் இரண்டாவது மிக உயர்ந்த குடிமை விருதான  பத்ம விபூசண் வழங்கப்பட்டது .

இவர் 1977இல் புரியில் சுதர்சன் கைத்தொழில் அருங்காட்சியகம் ஒன்றினை நிறுவினார். 1991 ஆம் ஆண்டில் ஒடிசா அரசின் உதவியுடன் புவனேசுவரத்தில் சுதர்சன் கலை மற்றும் கைத்தொழில் கிராமம் ஒன்றினை உருவாக்கினார்.  இந்த நிறுவனம் கல், மரம் மற்றும் கண்ணாடியிழைகளைக் கொண்டு சிற்பங்கள் செய்தலுக்கு பயிற்சி வழங்கும் புத்தாக்க மையமாகும்.

விருதுகள் மற்றும் அங்கீகாரம் 
சிற்பம் செய்வதில் இவரது சேவையினைப் பாராட்டி 1981 இல்தேசிய விருதைப் பெற்றார். 2021 சனவரியில் இந்தியாவின் குடிமை விருதுகளில் இரண்டாவது உயரிய விருதான பத்ம விபூசண் விருது பெறுவதாக அறிவிக்கப்பட்டது.

சான்றுகள் 

பத்மசிறீ விருது பெற்ற கலைத் துறையினர்
ஒடிசா நபர்கள்
வாழும் நபர்கள்
1939 பிறப்புகள்
பத்ம விபூசண் விருது பெற்றவர்கள்
அய்யனார் வீதி

அய்யனார் வீதி (Ayyanar Veethi) என்பது 2017 ஆம் ஆண்டைய தமிழ் நாடக திரைப்படம் ஆகும். அறிமுக இயக்குநர் ஜிப்சி ராஜ்குமார் இயக்கிய இத்திரைப்படத்தில் யுவன், புதுமுகம் சாரா செட்டி, சஞ்சு மோகன் ஆகியோர் முதன்மைப் பாத்திரங்களில் நடிக்க, பொன்வண்ணன், பாக்யராஜ் போன்றோர் பிற பாத்திரங்களில் நடித்துள்ளனர்.

நடிகர்கள் 

 யுவன் செந்திலாக
  சாரா செட்டி அய்யனாரின் மகளாக
  சிஞ்சு மோகன் சாஸ்திரி மகளாக
  பொன்வண்ணன் அய்யனாராக
  பாக்யராஜ் சுப்பிரமணிய சாஸ்திரியாக
 செந்தில்வேல்
 சிங்கம்புலி
 மீரா கிருஷ்ணன்
 சிங்கமுத்து
 முத்துக்காளை
 நாடோடிகள் ராஜா
 கோவை செந்தில்

தயாரிப்பு 
கிராமப்புற நாடகத் திரைப்படமான இப்படத்தில் யுவன் முக்கிய கதாபாத்திரத்திலும், பொன்வண்ணன் மற்றும் பாக்யராஜ் பிற முக்கிய வேடங்களிலும் நடிப்பதாக அறிவிக்கப்பட்டது. பாடகர் யுகே முரளி இந்த படத்தில் திரைப்பட இசையமைப்பாளராக அறிமுகமானார். புலிப்பார்வை புகழ் புதுமுகம் சாரா செட்டி மற்றும் சிஞ்சு மோகன் ஆகியோர் கதாநாயகிகளாக நடித்தனர். அவர்கள் முறையே பொன்னவன்னன் மற்றும் பாக்கியராஜ் ஆகியோர் ஏற்ற பாத்திரங்களின் மகள்களாக நடித்தனர். இப்படம் இராஜபாளையத்தில் படமாக்கப்பட்டது. இப்படத்திற்காக இருபத்தேழு அடி உயர அய்யனார் சிலை உருவாக்கப்பட்டது.

இசை 
படத்திற்கான இசையை யுகே முரளி மேற்கோண்டார்.

 "வராரு அய்யன் வராரு" - அனந்து, எம். எல். ஆர் கார்த்திகேயன்
 "பொண்ணுங்கலை பொருத்தவரை" - ஜெய மூர்த்தி
 "கள்ளப்பார்வை" - பிரசன்னா, மகதி
 "கண்ணுச்சராயம் முன்னாலே" - வேல்முருகன், கிருத்திகா பாபு
 "அய்யனாரு வீதியிலே" - யு. கே. முரளி, ஜிப்ஸி ராஜ்குமார்
 "அன்புகொண்டா அயன் முகம்" - யுகே முரளி, ஜிப்ஸி ராஜ்குமார்

வெளியீடு 
டைம்ஸ் ஆப் இந்தியா இந்த படத்திற்கு ஐந்து நட்சத்திரங்களில் ஒன்றைக் கொடுத்து, "இது (படம்) 80 மற்றும் 90 களின் மெலோடிராமாக்களின் மோசமான கூறுகளின் தொகுப்பைப் போல வெளிவந்துள்ளது" என்று எழுதியது. டைம்ஸ் ஆப் இந்தியா சமயம் படத்திற்கு ஒளிப்பதிவைப் பாராட்டியது.  ஐந்து நட்சத்திரங்களில் ஒன்றரை மதிப்பெண்ணைக் கொடுத்தது. பின்னணி இசை மற்றும் கதையில் உள்ள போதாமைகளை விமர்சித்த தினமலர் இசையை பாராட்டியது. மாலைமலர் பாடல் இசையை பாராட்டியது என்றாலும் பின்ணனி இசையை விமர்சித்தது.

மேற்கோள்கள்

வெளி இணைப்புகள் 

 

இந்தியத் தமிழ்த் திரைப்படங்கள்
இந்திய நாடகத் திரைப்படங்கள்
2017 தமிழ்த் திரைப்படங்கள்
கே. பாக்யராஜ் நடித்த திரைப்படங்கள்
சிங்கமுத்து நடித்த திரைப்படங்கள்
புருஷ லட்சணம்

புருஷ லட்சணம் (Purusha Lakshanam) என்பது  1993 ஆம் ஆண்டய தமிழ் நாடகத் திரைப்படம் ஆகும். கே. எஸ். ரவிக்குமார் இயக்கிய இப்படத்தில் ஜெயராம் மற்றும் குஷ்பூ ஆகியோர் முக்கிய வேடங்களில் நடித்தனர். இப்படத்திற்கு தேவா இசை அமைத்தார். படமானது 1993  திசம்பர் 3 அன்று வெளியிடப்பட்டது. இது தெலுங்கில் பலே பெல்லாம் என்றும் கன்னடத்தில் மங்கல்ய பந்தனா என்றும் மறு ஆக்கம் செய்யப்பட்டது.

கதை 
நந்தகோபால் ( ஜெயராம் ) ஒரு நிறுவனத்தில் நிர்வாக இயக்குநராக பணிபுரிகிறார்.  கல்லூரி மாணவியான அம்மு என்று அழைக்கப்படும் அபிராமி ( குஷ்பூ ) முதல் பார்வையில் நந்தகோபாலைக் காதலிக்கிறார். அஞ்சுவும் நந்தகோபாலை ஒரு தலையாக காதலிக்கிறார். இறுதியாக, நந்தகோபாலும் அம்முவும் திருமணம் செய்து கொள்ள முடிவுசெய்கின்றனர். ராஜா (ராஜா ரவீந்தர்) அம்முவின் வகுப்புத் தோழர், அம்முவை ஒரு  காதலித்து வந்தார். தனக்கு கிடைக்காத அம்முவைப் பழிவாங்க ராஜா விரும்புகிறார்.

ராஜா அம்முவை திருமணம் செய்து கொள்வதாக சவால் விடுகிறார். ஒரு நாள், ராஜா நந்தகோபாலின் முன்னிலையில் அம்முவைக் கட்டிப்பிடிக்கிறார். இதனால் நந்தகோபால் தனது மனைவிக்கு ராஜாவுடன் தவறான உறவு இருப்பதாக நினைத்து அம்முவை தன்னை விட்டு விலக்குகிறார். பின்னர் என்ன நடக்கிறது என்பது கதையின் முக்கிய அம்சமாக உள்ளது.

நடிகர்கள் 

 ஜெயராம் நந்தகோபாலாக
 குஷ்பூ அபிராமியாக (அம்மு)
 அஞ்சு அஞ்சுவாக
  ஆர். சுந்தர்ராஜன் ராஜ்கோபாலாக
  ஸ்ரீவித்யா வித்யாவாக
  ராஜா ரவீந்திரா ராஜாவாக
  சார்லி ராஜேசாக
  கே. எஸ். ரவிக்குமார் மாதவன் நாயராக
 இடிச்சப்புளி செல்வராசு
 லூசு மோகன்
 மேஜர் சுந்தரராஜன்
 தியாகு
 பாண்டு
 குமரிமுத்து
 சண்முகசுந்தரி சண்முகசுந்தரியாக
 இந்திரஜா

இசை 
இப்படத்திற்கு தேவா இசையமைத்துள்ளார், பாடல் வரிகளை காளிதாசன் எழுதியுள்ளார்.

விமர்சன வரவேற்பு 
இந்தியன் எக்ஸ்பிரஸ் பின்வருமாற எழுதியது "பி. வாசுவின் கதை திருப்பங்கள் நிறைந்ததாக உள்ளது. இது இயக்குனருக்கு ஒரு பிடிப்பை அளிக்கிறது [..] மேலும் பார்வையாளர்களை கதையோடு ஒன்ற வைப்பதில் வெற்றிபெறுகிறது."  நியூ ஸ்ட்ரெய்ட்ஸ் டைம்ஸ் குஷ்பூவின் நடிப்பைப் பாராட்டியதுடன், ரவிக்குமாரின் இயக்கத்தையும் அது பாராட்டியது. "படத்தின் முதல் மூன்று கால் பகுதிகள் படத்தின் வேகத்தை இலகுவாகவும் மகிழ்ச்சியான மனநிலையைக் கொண்டதாகவும்  இருந்தது".

மேற்கோள்கள் 

1993 தமிழ்த் திரைப்படங்கள்
இந்திய நாடகத் திரைப்படங்கள்
இந்தியத் தமிழ்த் திரைப்படங்கள்
கே. எஸ். ரவிக்குமார் இயக்கியுள்ள திரைப்படங்கள்
மறு ஆக்கம் செய்யப்பட்ட தமிழ்த் திரைப்படங்கள்
தேவா இசையமைத்த திரைப்படங்கள்
ஜெயராம் நடித்த திரைப்படங்கள்
குஷ்பூ நடித்த திரைப்படங்கள்
ஸ்ரீவித்யா நடித்த திரைப்படங்கள்
சார்லி நடித்த திரைப்படங்கள்
குமரிமுத்து நடித்த திரைப்படங்கள்
வேலை (திரைப்படம்)

வேலை (Velai) என்பது  1998 ஆண்டைய இந்தியத் தமிழ்த் திரைப்படம் ஆகும். ஜே. சுரேஷ் இயக்கி இப்படத்தை பாலகுமாரனால் எழுதியிருந்தார். படத்தில் விக்னேஷ், இந்திரஜா, நாசர் ஆகியோர் முன்னணி வேடங்களில் நடித்தனர். ஜே. வாசுதேவன் தயாரித்த இப்படத்திற்கு, யுவன் சங்கர் ராஜா இசை அமைத்தார். படமானது 1998 பிப்ரவரி 26 இல் வெளியானது.

நடிகர்கள் 

 விக்னேஷ் கணேசாக
 இந்திரஜா
 நாசர்
 ஹேம்நாத்
 லதீப்
 வடிவுக்கரசி
 பூலு ஆனந்த்
 சார்லி
 சாருஹாசன்
 ராகவி
 சொக்கலிங்க பாகவதர்
 மேஜர் சுந்தரராஜன்
 பொன்வண்ணன்
 சந்தான பாரதி
 தலைவாசல் விஜய்

இசை 
யுவன் சங்கர் ராஜா தனது முதல் படமான அரவிந்தனுக்குப் பிறகு இரண்டாவதாக இப்படத்திற்கு இசை அமைத்தார். இதில் 5 பாடல்கள் இருந்தன. அறிவுமதி, பழனி பாரதி, ரவி பாரதி, ஆர். வி. உதயகுமார் ஆகியோர் பாடல் வரிகளை எழுதினர். தமிழ் நடிகர் விஜய், பிரேம்ஜி அமரனுடன் இணைந்து ஒரு பாடலை பாடியுள்ளார். அவர் இப்படத்தில் நடிக்கவில்லை என்றாலும் விக்னேசுக்கு பின்னணி குரலை வழங்கினார். இந்தத் திரைப்படத்தில் நடித்த நாசர் பின்னணிப் பாடகராக அறிமுகப்படுத்தப்பட்டார்.

மேற்கோள்கள்

வெளியிணைப்புகள் 
 
 வேலைவாய்ப்பு பரிமாற்றம் ஆன்லைன் பதிவு 
 Velai  CineSouth மணிக்கு
 ராகத்தில் வேலாய் பாடல்கள்

இந்தியத் தமிழ்த் திரைப்படங்கள்
1998 தமிழ்த் திரைப்படங்கள்
யுவன் சங்கர் ராஜா இசையமைத்துள்ள திரைப்படங்கள்
நாசர் நடித்த தமிழ்த் திரைப்படங்கள்
வடிவுக்கரசி நடித்த தமிழ்த் திரைப்படங்கள்
சார்லி நடித்த திரைப்படங்கள்
மேஜர் சுந்தரராஜன் நடித்த திரைப்படங்கள்
தலைவாசல் விஜய் நடித்த திரைப்படங்கள்
தொல்புரம்

தொல்புரம் (Tholpuram), இலங்கையின் யாழ்ப்பாண மாவட்டத்தில் உள்ள வலிகாமம் மேற்குப் பிரதேச செயலாளர் பிரிவுக்குள் அடங்கியுள்ள ஒரு ஊர் ஆகும். இவ்வூர் தொல்புரம் கிழக்கு, தொல்புரம் மத்தி, தொல்புரம் மேற்கு என மூன்று பிரிவுகளாக உள்ளது. யாழ்ப்பாணம்-மானிப்பாய்-காரைநகர் வீதியில் சித்தன்கேணி, சுழிபுரம் ஆகிய ஊர்களுக்கு இடையே அமைந்துள்ள இவ்வூர் யாழ்ப்பாண நகரில் இருந்து ஏறத்தாழ 15.5 கிமீ தொலைவில் உள்ளது. இவ்வூருக்கு வடக்கில் சுழிபுரம், ஆகிய ஊர்களும், கிழக்கில் சித்தன்கேணி, வட்டுக்கோட்டை ஆகிய ஊர்களும், தெற்கில் மூளாயும், மேற்கில் சுழிபுரமும் உள்ளன.

பண்டை நாளிலே தொல்புரம் என்பது சுழிபுரம், மாதகல், திருவடிநிலை, பொன்னாலை, சங்கானை, வட்டுக்கோட்டை, பண்டத்தரிப்பு, சங்கரத்தை ஆகிய பகுதிகளை உள்ளடக்கிய ஒரு பெரும் பகுதியாக இருந்தது.

வரலாறு  
தொல்புரத்தின் குறிச்சிப்பெயர்களாக வழக்கம்பரை, வீராவத்தை, சத்தியக்காடு, காளாவிக்காடு, பத்தானைக்கேணி, இந்திராயன் வயல், மன்னன் தோட்டம், நாகதோட்டம், சித்திராயன் குடியிருப்பு என்பன அமைந்துள்ளன.

வழக்கு+அம் +பரை =வழக்கம்பரை  வழக்காடிய மன்று இருந்தவிடம் வழக்கம்பரை எனப்பெயர் பெற்றது. போர் வீரர்கள் வாழ்ந்த இடம் வீராவத்தை என பெயர் பெற்றது. விசாரணை செய்து தீர்ப்பு வழங்கப்பட்டு சத்தியம் கேட்கப்பட்ட இடம் சத்தியக்காடு எனவும், காவற்படையினர் வாழ்ந்த பகுதி (காலாற்படை+காடு) காலாவிக்காடு எனவும் வழங்கலாயிற்று. இங்கு பாணாவெட்டிக்குளம் (பாணன்+வெட்டு+குளம்), பத்தானைக்கேணி (பத்து+யானை+கேணி) என்பனவும் இப்பகுதிக்கு வரலாற்றுப்பழமையைக் கூறுகின்றன. யாழ்பாடி முதன் முதலாக வெட்டுவித்த குளமே 'பாணன் குளம்' என்கிறார் ஆ. முத்துத்தம்பிப்பிள்ளை.

பாடசாலைகள்
தொல்புரம் அமெரிக்க மிசன் தமிழ்க் கலவன் பாடசாலை
தொல்புரம் விக்கினேஸ்வரா பாடசாலை

கோவில்கள்
தொல்புரம் கொட்டடியம்பதி ஆதி முத்துமாாி அம்மன் கோயில்
தொல்புரம் பத்தானைக்கேணியடி ஞான வைரவர் கோயில்
தொல்புரம் பூதராசி அம்மன் கோயில்
வழக்கம்பரை அம்மன் கோயில்
தொல்புரம் துரையன்வளவுப் பிள்ளையார் கோயில்
 தொல்புரம் மடத்தடிப் பிள்ளையார் சுப்பிரமணிய சுவாமி ஆலயம்

மேற்கோள்கள்

யாழ்ப்பாண மாவட்டத்திலுள்ள ஊர்களும், நகரங்களும்
பேண்டு மாஸ்டர்

பேண்டு மாஸ்டர் (Band Master) என்பது 1993 ஆம் ஆண்டய தமிழ் திரைப்படம் ஆகும். கே. எஸ். ரவிக்குமார் இயக்கிய இப்படத்தில் சரத்குமார் மற்றும் ஹீரா ஆகியோர் முக்கிய வேடங்களில் நடித்துள்ளனர். ரஞ்சிதா, விஜயகுமார், ஸ்ரீவித்யா ஆகியோர் துணை வேடங்களில் நடித்துள்ளனர்.

கதை 
ரவி, ஒரு இசைக்குழுவில் வேலை செய்து மகிழ்ச்சியான, தன்னிறைவான வாழ்க்கையை நடத்துகிறான். கீதா அமைச்சரின் ஒரே மகள் என்பதை உணராமல் சூழ்நிலைகள் ரவி அவளை காதலிக்கிறான்.

நடிகர்கள் 

 சரத்குமார் ரவியாக
 ஹீரா கீதாவாக
 மீனாட்சியாக ரஞ்சிதா
 விஜயகுமார் வீரராகவனாக
 ஸ்ரீவித்யா
 கவுண்டமணி மணியாக
 செந்தில் ஆல்பர்ட்டாக
 சின்னி ஜெயந்த் ஓட்டுநராக
 உதய் பிரகாஷ்
 பாண்டு
 கே. எஸ். ரவிக்குமார்

இசை 
இபடத்திற்கு தேவா இசையமைத்துள்ளார். பாடல் வரிகளை வாலியும்,  காளிதாசனும் எழுதியுள்ளனர்.

வெளியீடு மற்றும் வரவேற்பு 
பேண்டு மாஸ்டர் 1993  சூலை 2 அன்று  வெளியிடப்பட்டது. தி இந்தியன் எக்ஸ்பிரஸின் மாலினி மன்னாத் தனது விமர்சனந்நில் சரத்குமார், ஹீரா,  சின்னி ஜெயந்த் ஆகியோரின் நடிப்பைப் பாராட்டினார்.

மேற்கோள்கள் 

1993 தமிழ்த் திரைப்படங்கள்
இந்தியத் தமிழ்த் திரைப்படங்கள்
கே. எஸ். ரவிக்குமார் இயக்கியுள்ள திரைப்படங்கள்
தேவா இசையமைத்த திரைப்படங்கள்
சரத்குமார் நடித்த திரைப்படங்கள்
விஜயகுமார் நடித்த திரைப்படங்கள்
ஸ்ரீவித்யா நடித்த திரைப்படங்கள்
கவுண்டமணி நடித்த திரைப்படங்கள்
செந்தில் நடித்த திரைப்படங்கள்
கோலாலம்பூர் பட்டாம்பூச்சி பூங்கா

கோலாலம்பூர் பட்டாம்பூச்சி பூங்கா (Kuala Lumpur Butterfly Park) மலேசிய நாட்டின் கோலாலம்பூர் நகரில் அமைந்துள்ள ஒரு பெரிய பட்டாம்பூச்சி உயிரியல் பூங்காவாகும். மலாய் மொழியில்  தாமான் ராமா ராமா கோலாலம்பூர் என்று குறிப்பிடுகிறார்கள். இப்பூங்கா மலேசியாவின் பிரபலமான சுற்றுலா அம்சமாகும். 

பெர்டானா தாவரவியல் பூங்காவிற்கும்  கோலாலம்பூர் பறவை பூங்காவிற்கும் அருகில் இந்த கோலாலம்பூர் பட்டாம்பூச்சி பூங்கா அமைந்துள்ளது.  பட்டாம்பூச்சி பூங்காவில் மலேசிய நாட்டை தாயகமாகக் கொண்ட உள்ளூர் பட்டாம்பூச்சிகள் பல உள்ளன.

பொது

5,000 எண்ணிக்கைக்கும் மேற்பட்ட பட்டாம்பூச்சிகள், தாயகம் சாராத  தாவரங்கள், பட்டாம்பூச்சி-விருந்தோம்பித் தாவரங்கள் மற்றும் பெரணிச்செடிகள் போன்ற அம்சங்களுடன் 80,000 சதுர அடிக்கு மேற்பட்ட நிலப்பரப்பு தோட்டத்தில் பட்டாம்பூச்சி பூங்கா பரந்து விரிந்திருக்கிறது. உலகின் மிகப்பெரிய பட்டாம்பூச்சி பூங்காக்களில் இதுவும் ஒன்றாகும். 

பட்டாம்பூச்சிகள் மற்றும் பிற பூச்சிகள் பற்றிய தகவல்களுடன் ஒரு கண்காட்சி பகுதியும் இங்கு உள்ளது. பூங்காவின்  சுற்றுப்பயணத்தின் முடிவில் சுற்றுலாப் பயணிகளுக்காக ஒரு நினைவு பரிசு களஞ்சியமும் இங்கு அமைக்கப்பட்டுள்ளது.

பூச்சிகள் அருங்காட்சியகம் 

பெருத்த வண்டுகள், விவேரியம் எனப்படும் செயற்கை வளர்ப்பகங்களில் வளர்க்கப்படும் எறும்பு, சிலந்தி போன்ற நீண்ட கால்களும் மெல்லிய உடலமைப்பும் கொண்ட பூச்சிகள், பழமையான ஊர்வன இன்ங்கள் போன்றவற்றின் சேகரிப்பு அருங்காட்சியகம் ஒன்றும் பட்டாம்பூசி பூங்காவில் உள்ளது.

போக்குவரத்து வசதி 

கோலாலம்பூரின் கெலானா செயா தடத்தில் அமைந்துள்ள பசார் செனி இரயில் நிலையத்திற்கு மேற்கில் நடந்தே சில நிமிடங்களில் கோலாலம்பூர் பட்டாம்பூச்சி பூங்காவுக்குச் செல்ல முடியும்.

மேற்கோள்கள்

மேலும் காண்க
மலேசியத் தேசியப் பூங்காக்களின் பட்டியல்

புற இணைப்புகள் 

 Homepage of the Kuala Lumpur Butterfly Park

மலேசியப் பூங்காக்கள்
மலேசிய சுற்றுலாத் தலங்கள்
கோலாலம்பூரில் உள்ள கட்டிடங்கள் மற்றும் கட்டமைப்புகள்
கோலாலம்பூர் சுற்றுலா இடங்கள்
பாஸ் மார்க்

பாஸ் மார்க் (Pass Mark) என்பது 1993 ஆம் ஆண்டய தமிழ் நகைச்சுவை-நாடக திரைப்படம் ஆகும். வி. பாலகிருஷ்ணன் எழுதி இயக்கிய  இப்படத்தில் ராம்கி, கஸ்தூரி ஆகியோர் முக்கிய வேடங்களில் நடித்துள்ளனர். சனகராஜ், விவேக், எஸ். எஸ். சந்திரன் ஆகியோர் துணை வேடங்களில் நடித்துள்ளனர். இப்படத்திற்கு தேவா இசை அமைத்துள்ளார் இப்படம் 1993  சூலை 23 அன்று வெளியிடப்பட்டது. இந்த படம் பின்னர் தெலுங்கில் அல்லரி அப்பாய் என்று மொழிமாற்றம் செய்யபட்டது.

கதை 
வேலையற்ற இளைஞனான முரளி ஒரு குறும்புக்காரன்.  தன்னைச் சுற்றியுள்ளவர்களுக்கு ஏற்படக்கூடிய எந்த பிரச்சினையையும் பொருட்படுத்தாமல் பணத்திற்காக எந்த பந்தயத்துக்கும் முன்வரக்கூடியவன். பந்தையத்துக்காக தான் இறந்துவிட்டதாகவும், பைத்தியக்காரனாகவும் நடித்துள்ளான். இது அவனது பெற்றோருக்கு மிகுந்த மன உளைச்சலை ஏற்படுத்துகிறது. முரளி ஒரு ரிக்‌ஷா ஓட்டுநராக ஆகி பொறுப்பாக இருக்கிறான். ஆனால் விரைவில் தனது பழைய பழக்கவழக்கங்களுக்கு மீண்டும் செல்கிறான். செல்வம் ஒரு மதுபானக் கடையை வைத்திருக்கிறார், சாந்தியை திருமணம் செய்து கொள்ள விரும்புகிறார், ஆனால் அவரது குடும்பத்தினரும், சாந்தியும் இதை கடுமையாக எதிர்க்கின்றனர். அவளுக்கு வேறு ஒருவருடன் திருமண ஏற்பாடு நடக்கிறது. செல்வம் முரளியை திருமணத்திற்கு அழைத்து வந்து, அவன் தாலியைத் திருடி, யாரும் கவனிக்குமுன் திருப்பித் வைக்க வேண்டும் என்று பந்தையம் வைக்கிறார். முரளி இந்த சவாலை ஒப்புக் கொண்டு தாலியைத் திருடுகிறான். ஆனால் அதை திருப்பி வைப்பதற்கு முன்பு செல்வத்தால் போதை மருந்து கொடுக்கப்படுகிறான். தாலி காணமல் போனதை கெட்ட சகுணமாக கருதி மணமகன் திருமணத்தை நிறுத்துகிறான். குற்ற உணர்வுக்கு  ஆளான முரளி  சாந்திக்கு உதவுவ்வேண்டும் என்று உறுதி கொள்கிறான். முரளிக்கு கல்யாணியை திருமணம் செய்து வைக்க வேண்டும் என்று அவனது பெற்றோர் விரும்புகிறார்கள். கல்யாணியும் முரளியை மணப்பதில் ஆர்வமாக இருக்கிறாள், ஆனால் அவன் சாந்தியால் ஈர்க்கப்படுகிறான். சாந்திக்கு உதவுவதற்கான முயற்சியில் செல்வம் மற்றும் அவனது பெற்றை முரளி எதிர்கொள்ள வேண்டிவருகிறது.

நடிகர்கள் 

ராம்கி முரளியாக
கஸ்தூரி சக்தியாக
நந்தினி கல்யாணியாக
சனகராஜ்
எஸ். எஸ். சந்திரன் முரளியின் தந்தையாக
வெண்ணிற ஆடை மூர்த்தி
வாசு விக்ரம் செல்வமாக
விவேக்
கிங் காங்
ஓமக்குச்சி நரசிம்மன்
ஒரு விரல் கிருஷ்ணா ராவ்
ரமேஷ் கண்ணா
வடிவுக்கரசி
சச்சு சரசுவாக (முரளியின் தாய்)
சிவரஞ்சனி சிறப்புத் தோற்றத்தில்

இசை 
இப்படத்திற்கான பின்னணி இசை மற்றும் பாடல்களுக்கான இசையை இசையமைப்பாளர் தேவா மேற்கொண்டார். 1993 இல் வெளியான இந்த பாடல் பதிவில், வைரமுத்து எழுதிய 6 பாடல்கள் இருந்தன.

வரவேற்பு 
நியூ ஸ்ட்ரெய்ட்ஸ் டைம்ஸின் கே. விஜயன் இதை "ஒரு சற்று வித்தியாசமான கதை" என்றும் "2½ மணிநேரம் பொழுது போக்குவதற்கான ஒரு வழியாக உள்ளது" என்றும் குறிப்பிட்டார்.

மேற்கோள்கள்

வெளி இணைப்புகள் 

   
 YouTube இல் பாஸ் மார்க்

இந்தியத் தமிழ்த் திரைப்படங்கள்
இந்திய நகைச்சுவைத் திரைப்படங்கள்
தேவா இசையமைத்த திரைப்படங்கள்
1993 தமிழ்த் திரைப்படங்கள்
ஜனகராஜ் நடித்த திரைப்படங்கள்
எஸ். எஸ். சந்திரன் நடித்த திரைப்படங்கள்
வெண்ணிற ஆடை மூர்த்தி நடித்த திரைப்படங்கள்
விவேக் நடித்த திரைப்படங்கள்
வடிவுக்கரசி நடித்த தமிழ்த் திரைப்படங்கள்
சச்சு நடித்த திரைப்படங்கள்
மெற்றோ பேருந்து (மலேசியா)

மெட்ரோ பேருந்து (வணிகப் பெயர்: மெட்ரோ பஸ்) (ஆங்கிலம் (Metrobus Nationwide Sdn Bhd) என்பது மலேசிய நாட்டின் தனியாருக்குச் சொந்தமான பொது போக்குவரத்து நிறுவனமாகும். இந்தச் சேவை கிள்ளான் பள்ளத்தாக்கில் 1992-இல் தொடங்கப்பட்டது. 

இது சுபாங் ஜெயாவை அடிப்படையாகக் கொண்டது. ரேபிட் பேருந்து. (Rapid KL) நிறுவனத்திற்கு அடுத்த நிலையில், கோலாலம்பூரில் இது இரண்டாவது பெரிய பேருந்து நிறுவனமாகும்.

பொது

மெட்ரோ பஸ் நாடு முழுமைக்குமான சேவைகளை நிசான் டீசல் (Nissan Diesel), இனோ (Hino) மற்றும் மெர்சிடிஸ் பென்சு பேருந்து தயாரிப்புகளுடன் கூடிய ஒரு பெரிய நிறுவனமாகும். ஆனாலும் பேருந்துகள் சேவையின் தரத்தில் குறைபாடுகள் தெரிவிக்கப் படுகின்றன.

மேற்கோள்கள்

வெளி இணைப்புகள்

போக்குவரத்து
மலேசியாவில் போக்குவரத்து
மலேசியாவில் பேருந்து போக்குவரத்து
நூறு நாட்கள்

ஒரு நூறு நாட்கள் (One Hundred Days) அல்லது 100 நாட்கள் கீழ்க்கண்டவற்றைக் குறிக்கலாம்:

 100 நாட்கள் (1991 திரைப்படம்), ஒரு இந்திய திரில்லர் படம்
 100 நாட்கள் (2001 திரைப்படம்), உருவாண்ட இனப்படுகொலை பற்றிய படம்
 100 நாட்கள் (2013 படம்)
 100 டேஸ் வைல்ட், 2020 டிஸ்கவரி சேனல் ரியாலிட்டி தொலைக்காட்சித் தொடர், அலாஸ்காவின் தனானா ஆற்றங்கரையில் வேட்டைக்காரர்களின் சமூகத்தை மையமாகக் கொண்டது
 100 நாட்களுக்கு அப்பால், 100 நாட்களுக்கு முன்னர். இது பிபிசி செய்தி நடப்பு விவகார திட்டம்
 நூறு நாட்கள் (தொகுப்பு), 2009 ஆம் ஆண்டு ஜே.ஜே. லின் தொகுப்பு
 "100 நாட்கள்", பிரித்தானிய பிரதமர் ராபர்ட் பீலின் முதல் சொல் (1834-1835)
 "100 நாட்கள்", 1994 உருவாண்டா இனப்படுகொலை
 100 நாட்கள் பிரச்சாரம், அம்னஸ்டி இன்டர்நேஷனலின் விளம்பர யுத்தி
 ஒரு நூறு நாட்கள்: அட்மிரல் சாண்டி உட்வார்ட் எழுதிய புத்தகம், பால்க்லேண்ட்ஸ் போர் குழு தளபதியின் நினைவுகள்
 ஒரு நூறு நாட்கள்: டேவிட் பீரோவின் 2000 புத்தகம், மருத்துவரிடமிருந்து நோயாளிக்கு எனது எதிர்பாராத பயணம்
 ஒரு நூறு நாட்கள்: கட்டிடக்கலைஞர்களின் கதை கிட்டத்தட்ட உலக சுற்றுப்பயணம், பிரித்தானிய மெட்டல்கோர் இசைக்குழு கட்டிடக் கலைஞர்களின் 2012 சுற்றுப்பயணத்தைப் பற்றிய ஆவணப்படம்
 "நூறு நாட்கள்" இருந்து மார்க் லேனெகென் பாடல் பபுள்கம்
 ஒரு நூறு நாட்கள், இயன் டேனர் தலைமையிலான இசைக்குழு

மேலும் காண்க 

 நூறு நாட்கள் (தெளிவின்மை)
 முதல் நூறு நாட்கள் (தெளிவின்மை)

பக்கவழி நெறிப்படுத்தல்
கிழக்கே வரும் பாட்டு

கிழக்கே வரும் பாட்டு (Kizhakke Varum Paattu)  என்பது 1993 ஆம் ஆண்டய இந்திய தமிழ் காதல் திரைப்படமாகும்.  இராதா பாரதி இயக்கிய இப்படத்தில் பிரசாந்த் மற்றும் சர்மிளா ஆகியோர் முக்கிய கதாபாத்திரங்களில் நடித்துள்ளனர். தேவா இசையமைத்தார். படம் வணிகரீதியாக ஒரு தோல்விப் படமாக ஆனது.

கதை 
கதை தனது சொந்த ஊருக்கு வரும் மூர்த்தியைப் ( பிரசாந்த் ) பற்றியது. அவர் கிராமத்தில் ஊர் தலைவரின் மகள் கண்மணியை ( சார்மிலா ) சந்திக்கிறார். அவர்கள் ஒருவருக்கொருவர் காதல் கொள்கிறார்கள். சிறையில் இருந்து திரும்பும் கண்மணியின் அண்ணன் பொன்னம்பலம் அவர்களின் காதலையும், திருமணத்தையும் எதிர்க்கிறார். கதை மூர்த்தியின் தந்தையின் குறித்த முன் நடந்தை கதை நோக்கி செல்கிறது. அதைத் தொடர்ந்து, கதையில் பல அசம்பாவித சம்பவங்கள் திருப்பங்கள் தோன்றுகின்றன. மூர்த்தி எல்லா எதிர்ப்புகளையும் தாங்கி, கண்மணியின் கையைத் பிடிப்பதில் வெற்றி பெறுகிறார், படம் மகிழ்ச்சியோடு முடிகிறது.

நடிகர்கள் 

 பிரசாந்த் மூர்த்தியாக
 சர்மிளா கண்மணியாக
 மா. நா. நம்பியார்
 ஸ்ரீவித்யா
 சத்தியப்பிரியா
 சனகராஜ்
  பொன்னம்பலம் கண்மணியின் அண்ணனாக
 மான்யா

இசை 
படத்திற்கான பின்னணி சை மற்றும் பாடல்களுக்கான இசையை தேவா மேற்கொட்டார்.

தமிழ் பதிப்பு 
பாடல் வரிகளை காளிதாசன் மற்றும் ரவி பாரதி ஆகியோர் எழுதியுள்ளனர்.

தெலுங்கு பதிப்பு 
இந்த படம் தெலுங்கில் அல்லரி புல்லோடு என பெயரில் வெளியானது. அனைத்து பாடல்களையும் ராஜாஷ்ரி எழுதினார்.

குறிப்புகள் 

இந்தியத் தமிழ்த் திரைப்படங்கள்
1992 தமிழ்த் திரைப்படங்கள்
எம். என். நம்பியார் நடித்த திரைப்படங்கள்
நிகோபார் பறக்கும் நரி

நிக்கோபார் பறக்கும் நரி (Nicobar flying fox)(தெரோபசு பானுலசு) என்பது தெரோபோடிடே குடும்பத்தினைச் சார்ந்த பழ வெளவால் ஆகும். இது இந்தியாவில் மட்டுமே காணக்கூடியது. இதன் இயற் வாழ்விடங்கள் மிதவெப்பமண்டல அல்லது வெப்பமண்டல ஈரமான தாழ்நில காடு மற்றும் மிதவெப்பமண்டல அல்லது வெப்பமண்டல சதுப்பு நிலங்கள் ஆகும். காடுகளை அகற்றுவதால் வாழ்விட இழப்பு இச்சிற்றின வாழ்விற்கு அச்சுறுத்தலாக உள்ளது.

மேற்கோள்கள் 

இந்தியப் பாலூட்டிகள்
பன்னாட்டு இயற்கைப் பாதுகாப்புச் சங்கத்தின் செம்பட்டியல் - அருகிய இனம்
இந்திய அகணிய உயிரிகள்
தாய்க்குலமே தாய்க்குலமே

தாய்க்குலமே தாய்க்குலமே (Thaikulame Thaikulame) என்பது 1995 ஆம் ஆண்டய இந்தியத் தமிழ் திரைப்படம் ஆகும். என். முருகேஷ் இயக்கிய படத்திற்கான கதையை கே. பாக்யராஜ் எழுதினார். இப்படத்தில் பாண்டியராஜன், ஊர்வசி, வினயா பிரசாத் ஆகியோர் முக்கிய வேடங்களில் நடித்துள்ளனர். வடிவேலு, ஆர். சுந்தர்ராஜன் ஆகியோர் துணை வேடங்களில் நடித்துள்ளனர். பட்த்திற்கு தேவா இசையமைத்தார். படம் ஒரு வெற்றிப்படமாக ஆனது. இப்படம் தெலுங்கில் வெங்கடேஷ் நடிக்க இன்ட்லோ இல்லாலு வண்டிண்ட்லோ பிரியுரலு என்றும், இந்தியில் அனில் கபூர் கர்வாலி பஹர்வாலியாகவும் என்றும், கன்னடத்தில் வீ. ரவிச்சந்திரன் நானு நன்ன ஹெண்ட்தியரு என்றும் மாறு ஆக்கம் செய்யப்பட்டன.

கதை 
பாண்டியராஜனுக்கும் ஊர்வசிக்கும் திருமணமாகி நீண்டகாலமாகியும் குழந்தைகள் இல்லை.  தனது மனைவியால் குழந்தையைப் பெற்ற இயலாது என்பதை மருத்துவர் மூலம் பாண்டியராஜன் அறிகிறார். மனைவியின் உணர்வை புண்படுத்த மனமில்லாமல், அவர் தனது மீதே பழியை ஏற்றுக்கொள்கிறார். அவரது தந்தை (ஆர். சுந்தர்ராஜன்) ஒரு வாரிசு வேண்டும் என்பதற்காக இரண்டாவது திருமணம் செய்து கொள்ளும்படி பாண்டியராஜனிடம் கூறுகிறார். நேபாளத்திற்கு  வணிக சுற்றுப்பயணத்தில் இருந்தபோது, தவிர்க்க முடியாத சில சூழ்நிலைகளில் நேபாளி பெண்ணை (வினயா) பாண்டியராஜன் திருமணம் செய்கிறார். இதன்பிறகு அவளது வயிற்றில் பாண்டியராஜனின் குழந்தை உருவாகி வளர்கிறது. இதன்பிறகு பாண்டியராஜன் தனது நண்பரின் வீட்டில் அவள் தங்குவதற்கு ஏற்பாடு செய்கிறார். வினயாவுக்கு ஒரு மகன் பிறக்கிறான்.  பாண்டியராஜன் தனது மனைவியின் சம்மதத்துடன் அக்குழந்தையை தத்தெடுக்கிறார். தனது குழந்தையின் அருகில் இருக்க வேண்டும் என்ற தன் ஆசையை அடக்க முடியாமல், நேபாளி பெண்  தன் கணவரின் வீட்டிற்கு சமையல்காரியாக வருகிறாள். பாண்டியராஜனின் தந்தை உண்மையை அறிந்து தனது மகனிடம் வினயாவை ஏற்று ஊர்வசிக்கு விஷயத்தை விளக்குமாறு சொல்கிறார். ஆனால் மனைவியின் எதிர்வினைக்கு பயந்த பாண்டியராஜன் முழு விசயத்தையும் மூடி மறைக்குமாறு தந்தையிடம் கெஞ்சுகிறார்.  ஊர்வசி, வினயாவை வேறொருவருக்கு திருமணம் செய்து வைக்க முயற்சிக்கும்போது கதை உச்சகட்டத்துக்கு வந்து ஒரு திருப்பம் ஏற்படுகிறது. பின்னர் ஊர்வசி  சமரசத்திற்கு வந்து, இரு மனைவிகளும்  கணவருடன் மகிழ்ச்சியுடன் வாழ்வதாக முடிகிறது.

நடிகர்கள் 
 பாண்டியராஜன்
 ஊர்வசி
 வினயா பிரசாத்
 வடிவேலு
 ஆர்.சுந்தர்ராஜன்
 மகேந்திரன்

இசை 
படத்திற்கான இசையை தேவா மேற்கொள்ள, பாடல் வரிகளை வாலியும், வைரமுத்துவும்  எழுதியிருந்தனர்.

மேற்கோள்கள்

வெளி இணைப்புகள் 
 தாய்க்குலமே தாய்க்குலமே 

1995 தமிழ்த் திரைப்படங்கள்
இந்தியத் தமிழ்த் திரைப்படங்கள்
தேவா இசையமைத்த திரைப்படங்கள்
மறு ஆக்கம் செய்யப்பட்ட தமிழ்த் திரைப்படங்கள்
பாண்டியராஜன் நடித்த தமிழ்த் திரைப்படங்கள்
வடிவேலு நடித்த திரைப்படங்கள்
காவல்துறை உங்கள் நண்பன்

காவல்துறை உங்கள் நண்பன் (Kavalthurai Ungal Nanban) என்பது ஆர்.டி.எம் என்பவரால் எழுதி இயக்கி 2020இல் வெளிவந்த இந்திய தமிழ் மொழி குற்றப்புனைவு படமாகும். பி.ஆர். டாக்கீஸ் கார்ப்பரேஷன், வைட் மூன் டாக்கீசு என்ற பதாகையின் கீழ் இராசபாண்டியன், பாஸ்கரன் பி, சுரேஷ் ரவி ஆகியோர் தயாரித்திருந்தனர். இப்படத்தில் சுரேஷ் ரவி மற்றும் இரவீனா ரவி ஆகியோர் முக்கிய கதாபாத்திரங்களில் நடித்திருந்தனர். ஆர். ஜே. முன்னா, சூப்பர்குட் சுப்பிரமணி மற்றும் சரத் ரவி ஆகியோர் துணை வேடங்களில் நடித்துள்ளனர். இந்த படத்தை இயக்குநர் வெற்றிமாறன் வெளியிட்டார். படம் 27 நவம்பர் 2020 அன்று வெளியிடப்பட்டது.

நடிகர்கள் 

 பிரபுவாக சுரேஷ் ரவி 
 இந்துவாக ரவீனா ரவி 
 கண்ணபிரானாக மைம் கோபி 
 முருகேசனாக சூப்பர்குட் சுப்ரமணியன்
 சதீஷாக சரத் இரவி
 சத்யனாக ஆர்.ஜே முன்னா
 மணிகண்டனாக கதிரவன் பாலு
 செந்திலாக சத்யன்

தயாரிப்பு 
2018 ஆம் ஆண்டில், இரஞ்சித் மணிகண்டன் என்றும் அழைக்கப்படும் திரைப்பட இயக்குநர் ஆர்.டி.எம், தனது அடுத்த படத்தின் தலைப்புக்காக "காவல்துறை உங்கள் நண்பன்" என்ற பிரபல வாக்கியத்தைத் தலைப்பாக்கிக் கொண்டார். தொலைக்காட்சித் தொகுப்பாளர் சுரேஷ் ரவி முக்கிய கதாபாத்திரத்தில் நடித்திருந்தார். திரைப்பட இயக்குநரும் நடிகரும் முன்பு 2014 ஆம் ஆண்டில் "அதி மேதாவிகள்" என்ற நகைச்சுவைப் படத்தில் இணைந்து பணியாற்றியிருந்தனர். இப்படம் திரையரங்கினில் வெளியாகவில்லை. இந்தப்படம் பற்றி பேசிய சுரேஷ் ரவி, “ காவல்துறை உங்கள் நண்பன் எனது தொழில் வாழ்க்கையின் முதல் கனமான படமாக  இருக்கும். தற்செயலாக ஒன்றிணையும் ஒரு காவல்துறை அதிகாரிக்கும் உணவு விநியோக பையனுக்கும் இடையிலான உறவு குறித்து இந்த படம் பேசும் "என்றார்.  2020 சனவரியில், திரைப்பட தயாரிப்பாளர் ஜி.தனஞ்சயன் படத்தின் அனைத்து உரிமைகளையும் பெற்றிருந்தார்.

வரவேற்பு 
பிலிம் கம்பானியன் சௌத் என்ற பொழுதுபோக்கு வலைதளத்தில் பரத்வாஜ் ரங்கன் எழுதினார், "எழுத்தாளர்-இயக்குநர் ஆர்.டி.எம். வயதானவர் போல் தோன்றியுள்ளார். நான் உண்மையிலேயே கணிக்க முடியாத ஒரு படத்தைப் பார்த்தேன் ". எம். சுகந்த் இந்த படத்தை 5க்கு 3.5 என மதிப்பிட்டு, "அதிகார நிறுவனங்கள் அதை எவ்வாறு துஷ்பிரயோகம் செய்கின்றன என்பதற்கான ஒரு மோசமான கணக்கு" என்றார்.  தி நியூ இந்தியன் எக்ஸ்பிரசின் விமர்சனத்தில் நவீன் தர்சன் எழுதுகையில், இந்த படம் சில வணிக சமரசங்களுக்கு இரையாகாமல் இருந்திருந்தால், இன்னும் நன்றாக இருந்திருக்கும் " என்று எழுதினார். "காவல்துறை உங்கள் நண்பன்" என்ற தலைப்பு காவல்துறையினரை மகிமைப்படுத்தும் மற்றொரு கற்பனையான கதை என்று தெரிகிறது. ஆனால் படத்தின் இயக்குநர் ஆர்.டி.எம் தனது முதல் முயற்சியால் காவல் துறையின் தீய பக்கத்தை பதிவு செய்துள்ளார், இது கடினமானது " என்று சிஃபி. விமர்சனம் செய்தது.

மேற்கோள்கள்

வெளி இணைப்புகள் 
 

இந்தியத் தமிழ்த் திரைப்படங்கள்
2020 தமிழ்த் திரைப்படங்கள்
அ. சகுந்தலா

சி. ஐ. டி. சகுந்தலா என அழைக்கப்படும் அருணாச்சலம் சகுந்தலா (A. Sakunthala, இறப்பு: 17 செப்டம்பர் 2024) ஒரு இந்திய நடிகையாவார். 600க்கும் மேற்பட்ட தமிழ், தெலுங்கு, கன்னடம், மலையாளப் படங்களில் கதாநாயகியாகவும், குத்தாட்டப் பாடல் நடனக் கலைஞராகவும், வில்லியாகவும் நடித்துள்ளார். இவர் நடிகையாக நடித்த சி. ஐ. டி. சங்கர், என்ற முதல் திரைப்படத்தைத் தொடர்ந்து இவர் "சி.ஐ.டி. சகுந்தலா" என்று குறிப்பிடப்பட்டார். அதன் பிறகு, இவர் மிகவும் பிரபலமானார். சி.ஐ.டி.சங்கர் சாகசங்கள் நிறைந்த ஒரு தமிழ்த் திரைப்படமாகும். இது 1 மே 1970இல் வெளியிடப்பட்டது. தி. இரா. சுந்தரம் இயக்கியுள்ளார். 'தவப்புதல்வன்' படத்தில், சிவாஜி கணேசன் மீது பழிவாங்கும் இரக்கமற்ற வில்லத்தனமான பாத்திரத்தில் நடித்தார். அந்த படம் இரசிகர்களால் பாராட்டப்பட்டது.

ஆரம்ப கால வாழ்க்கை 
சகுந்தலாவின் பிறப்பிடம் சேலத்தின் அரிசிபாளையம் என்ற பகுதியாகும். இவரது தந்தை அருணாச்சலமும், தாய் ராஜம்மாளும் பழைய தமிழ்ப்படமான சகுந்தலையின் பெயரை இவருக்கு வைத்தனர். இவருக்கு, நான்கு சகோதரர்களும் இரண்டு சகோதரிகளும் உள்ளனர். இவரது தந்தை  திருவெறும்பூரில் பணிபுரிந்து வந்தார்.

சகுந்தலா சென்னையில் லலிதா - பத்மினி - ராகினி நடத்திவந்த நடன நிகழ்ச்சியில் நடனமாடி வந்தார். அதன்பிறகு, படிப்படியாக திரைத் துறையில் நுழைந்தார். அந்த நாட்களில், "சூரியன் மேற்கேயும் உதிக்கும்" என்ற நாடகத்தில் நடித்தார். ஆரம்ப நாட்களில், படங்களில் குத்துப்பாட்டு நடனக் கலைஞராக நடனமாடினார். ஒரு சில படங்களில் கதாநாயகியின் தோழியாக நடித்தார். சிறிய பாத்திரத்தில் நடித்த ஆரம்பித்த பிறகு, தொழில்துறையில் நன்றாக பிரகாசித்தார்.

திரைப்பட வாழ்க்கை 
படிக்காத மேதை, கை கொடுத்த தெய்வம், திருடன், தவப்புதல்வன், வசந்த மாளிகை, நீதி, பாரத விலாஸ், இராஜராஜ சோழன், பொன்னூஞ்சல் , எங்கள் தங்க ராஜா, தாய், வைர நெஞ்சம், கிரஹப்பிரவேசம், ரோஜாவின் ராஜா, அவன் ஒரு சரித்திரம், ஜஸ்டிஸ் கோபிநாத், அந்தமான் காதலி, அன்பைத்தேடி, நான் வாழவைப்பேன், கீழ்வானம் சிவக்கும் போன்ற படங்களில் நடிகர் சிவாஜிகணேசனுடன் நடித்த இவரது கதாபாத்திரம் குறித்து பரவலாக பேசப்பட்டது.

தரிசனம், கல்யாண ஊர்வலம், வீட்டுக்கு ஒரு பிள்ளை, கட்டிலா தொட்டிலா, தேடிவந்த லட்சுமி, திருமலை தென்குமரி, கருந்தேள் கண்ணாயிரம், அதிர்ஷ்டக்காரன், ரோசக்காரி போன்ற் சில குறிப்பிடத்தக்க படங்களும் இவருக்கு வெற்றியைத் தேடித் தந்தன.

நடிகரும், தமிழகத்தின் முன்னாள் முதல்வருமான எம்.ஜி.ஆருடனும் இவர் என் அண்ணன், இதய வீணை போன்ற திரைப்படங்களில்  நடித்துள்ளார்.

பிற்காலத்தில் படங்களில் நடிப்பதை நிறுத்திய சகுந்தலா தொலைக்காட்சி தொடரில் நடித்து வந்தார்.

மறைவு 
சகுந்தலா தனது 84-ஆவது அகவையில் 2024 செப்டம்பர் 17 அன்று பெங்களூரில் காலமானார்.

மேற்கோள்கள்

வெளி இணைப்புகள் 

1939 பிறப்புகள்
1940 பிறப்புகள்
2024 இறப்புகள்
சேலம் மாவட்ட நபர்கள்
தமிழ் நடிகைகள்
தமிழ்த் திரைப்பட நடிகைகள்
மலையாளத் திரைப்பட நடிகைகள்
தெலுங்குத் திரைப்பட நடிகைகள்
தமிழ்த் தொலைக்காட்சி நடிகைகள்
இந்திய தொலைக்காட்சி நடிகைகள்
20 ஆம் நூற்றாண்டின் இந்திய நடிகைகள்
தமிழ்நாட்டுக்கு வெளியே இறந்த தமிழ்நாட்டவர்கள்
பூஜா தேவரியா

பூஜா தேவரியா (Pooja Devariya) ஒரு இந்திய திரைப்படங்களிலும், நாடகங்களிலும் நடித்து வரும் ஒரு நடிகையார். இவர் தமிழ் திரையுலகில் தோன்றி வருகிறார். செல்வராகவனின் மயக்கம் என்ன (2011) என்ற திரைப்படத்தில் அறிமுகமானர். அதற்கு பிறகு, 2015 ஆம் ஆண்டில் படங்களுக்குத் திரும்புவதற்கு முன்பு, ஸ்ட்ரே பேக்டரி என்ற நாடக நிறுவனத்தில் சில காலம் பணியாற்றினார். தமிழ்நாட்டின் சென்னையிலுள்ள அடையாறிலுள்ள புனித மைக்கேல் அகாதமியில் தனது உயர்நிலைப் பள்ளியை முடித்தார்.

தொழில் 
2010 ஆம் ஆண்டில், இவர் ஸ்ட்ரே பேக்டரி என்ற நாடகக் குழுவில் சேர்ந்தார். நிறுவனத்துடன் மேடை நிகழ்ச்சிகள் மற்றும் இணையவழி வீடியோக்களில் பணியாற்றியுள்ளார். டர்ட்டி டான்சிங் என்ற நிகழ்ச்சித் தயாரிப்பின் போது, இவரை, செல்வராகவனின் மனைவி கீதாஞ்சலி தனது கணவருக்கு பரிந்துரைத்தார். மேலும் நடிகை தனது "மயக்கம் என்ன" (2011) படத்தில் நடிகர் தனுஷுடன் பத்மினி என்ற வேடத்தில் நடித்திருந்தார்.

2015 ஆம் ஆண்டில், இவர் கார்த்திக் சுப்புராஜ் இயக்கிய இறைவி, இயக்குநர் மணிகண்டன். எம் இயக்கியிருந்த குற்றமே தண்டனை உள்ளிட்ட ஆறு படங்களில் நடித்துள்ளார்.

ஒரு விளம்பர நடிகையாக, இவர் நடிகர் நரேன் வெயிஸுடன் இந்தியா டுடே பத்திரிகையின் அட்டைப்படத்தில் பல முறை தோன்றியுள்ளார். மேலும், இவர், "மாயா பிரம் மதுரை" என்ற நாடகம் மூலம் இயக்குநராகவும் அறிமுகமானார்.

குறிப்புகள்

வெளி இணைப்புகள் 

1991 பிறப்புகள்
சென்னை நடிகைகள்
தமிழ்த் திரைப்பட நடிகைகள்
வாழும் நபர்கள்
புதல்வன்

புதல்வன் (Pudhalvan)  என்பது 1997 ஆம் ஆண்டய தமிழ் குற்றத் திரைப்படமாகும். இப்பபடத்தை செல்வா விநாயகம் இயக்கியுள்ளார். இவர் இதற்கு முன்பு கோட்டை வாசல் (1992) மற்றும் அரண்மனைக்காவலன் (1994) ஆகிய படங்களை இயக்கியிருந்தார். இப்படத்தில் ராம்கி, பிரகதி ஆகியோர் முக்கிய கதாபாத்திரங்களில் நடித்துள்ளனர். மேலும் விஜயகுமார், ஜெயந்தி, புதுமுகம் ராகவி, மோகன் நடராஜன், எஸ். என். வசந்த், இராஜா ரவீந்தர் ஆகியோர் துணை வேடங்களில் நடித்துள்ளனர். இந்த படத்திற்கு தேவா இசை அமைத்துள்ளார். படமானது  26 திசம்பர் 1997 அன்று வெளியானது. இந்த படம் தெலுங்குத் திரைப்படமான தோஷி நிர்தோஷி (1990) படத்தின் மறு ஆக்கமாகும்.

கதை 
சிவா ( ராம்கி ) ஒரு நேர்மையான காவல் ஆய்வாளர், அவனது தாயார் இறந்தபிறகு நீதிபதி சத்தியமூர்த்தியால் ( விஜயகுமார் )  வளர்க்கப்பட்டவன். சத்தியமூர்த்திக்கு  ரமேஷ் (எஸ். என். வசந்த்) மற்றும் ராஜா (ராஜா ரவீந்தர்) என்ற இரண்டு மகன்கள் உண்டு. செல்வாக்குமிக்க கடத்தல்காரர் முதலியார் (மோகன் நடராஜன்)  சிவா மற்றும் சத்தியமூர்த்தியுடன் மோதுகிறார். சிவாவும் கல்லூரி மாணவியுமான பிரியாவும் ( பிரகதி )  காதலிக்கிறனர். பின்னர் அவர்கள் சத்தியமூர்த்தியின் ஆசீர்வாதத்துடன் திருமணம் செய்து கொள்கிறார்கள்.

ஒரு நாள், ராஜா முதலியாரின் மகளை பாலியல் பலாத்காரம் செய்கிறான். அடுத்த நாள், ராஜா இறந்து கிடக்கிறான். சிவா விசாரணை நடத்துகிறான். ராஜாவை கொன்றதாக ரமேஷ் தனது தந்தையிடம் ஒப்புக்கொள்கிறான். சத்யமூர்த்தி ரமேஷை என்ன விலை கொடுத்தாவது பாதுகாக்க முடிவு செய்கிறார். அதே நேரத்தில் சிவா ரமேஷை சிறைக்கு அனுப்ப விரும்புகிறான். பின்னர் என்ன நடக்கிறது என்பது கதையின் முக்கிய அம்சமாக உள்ளது.

நடிகர்கள் 

ராம்கி (நடிகர்) காவல் ஆய்வாளர் சிவாவாக
பிரகதி பிரியாவாக
விஜயகுமார் சத்தியமூர்த்தி
ஜெயந்தி பார்வதியாக
இராணி
ஐ. எஸ். முருகேசன்
பாண்டு
வாசு (நகைச்சுவை நடிகர்)
மோகன் நடராஜன் முதலியாராக
எஸ். என். வசந்த் ரமேசாக
இராஜா ரவீந்தர் இராஜாவாக
சௌந்தர் சௌந்தராக
திடீர் கண்ணையா
இராகவி
மானேஜர் சீனா
வின்சண்ட் ராய்
அனுஜா
எம். ஜி. இராஜகோபால்
ஆர். கே.
முஸ்தபா
முகிலன்

இசை 
படத்திற்கான பின்னணி இசை மற்றும் பாடல் ஆகியவற்றுக்கான இசையை  திரைப்பட இசையமைப்பாளர் தேவா மேற்கொண்டார். 1997 இல் வெளியான இந்த படத்தின் பாடல் பதிவில், வைரமுத்து எழுதிய வரிகளுடன் கூடிய 5 பாடல்கள் இருந்தன.

குறிப்புகள் 

இந்தியத் தமிழ்த் திரைப்படங்கள்
தேவா இசையமைத்த திரைப்படங்கள்
1997 தமிழ்த் திரைப்படங்கள்
விஜயகுமார் நடித்த திரைப்படங்கள்
அபர்ணா நாயர்

அபர்ண நாயர் (Aparna Nair) (பிறப்பு 30 நவம்பர் 1989) ஒரு இந்திய திரைப்பட நடிகையாவார். இவர் மலையாளத் திரைப்படத்துறையில் தோன்றி வருகிறார்.

சுயசரிதை 
அபர்ணா, கேரளாவின் மலப்புறம் மாவட்டத்திலுள்ள தேஞ்ஞிப்பாலம் புனித பால் மேல்நிலைப்பள்ளியிலும், பின்னர், கொச்சி, செயின்ட் தெரசா கல்லூரியிலும் பயின்றார். அ. க. லோகிததாசின் இயக்கத்தில் வெளியான "நிவேதயம்" என்ற படம் மூலம் இவர் அறிமுகமானார். பிறகு, "சாயாமுகி" என்ற படத்தில் பாஞ்சாலியை சித்தரித்தார். இதில் மோகன்லால் மற்றும் முகேஷ் ஆகியோர் முக்கிய வேடங்களில் நடித்திருந்தனர். 2009 ஆம் ஆண்டு திரைப்படமான மேகதீர்த்தத்தில் மணிகுட்டனுக்கு இணையாக கவியூர் பொன்னம்மாவின் சிறு வயதான பாத்திரத்தில் நடித்தார். கயம் என்ற படத்தில் நடிகர் பாலாவின் இணையாக நடித்தார். 2010 இல், இவர் காக்டெய்லில் நடித்தார். இவரது அறிமுகம் தமிழ் அறிமுக இயக்குநர் கே.மகேசுவரன் இயக்கிய "எதுவும் நடக்கும்" என்ற படத்தின் மூலம் தமிழகத் திரைப்படத்துறையில் நுழைந்தார்.

பின்னர் இவர் பியூட்டிஃபுல் படத்தில் நடித்ததற்காக பாராட்டுக்களைப் பெற்றார். அடுத்து சங்கர் இயக்கிய ஸ்ட்ரீட்லைட் என்பதில் நடித்தார். அதில் இவர் நான்கு வேடங்களில் நடித்திருந்தார். மல்லு சிங், தட்டத்தின் மராயத்து போன்ற படங்களிலும், ஜோஷியின் இயக்கத்தில் ''"ரன் பேபி ரன்" என்ற படத்திலும் நடித்தார்.

குறிப்புகள்

வெளி இணைப்புகள் 
 Aparna Nair in MSI
 

தெலுங்குத் திரைப்பட நடிகைகள்
1989 பிறப்புகள்
மலப்புறம் மாவட்ட நபர்கள்
கேரள நடிகைகள்
வாழும் நபர்கள்
மலையாளத் திரைப்பட நடிகைகள்
தமிழ்த் திரைப்பட நடிகைகள்
எம். ஜெயசந்திரன்

மதுசூதன் நாயர் ஜெயச்சந்திரன் ( Madhusoodanan Nair Jayachandran) எம். ஜெயச்சந்திரன் என்று அழைக்கப்படும் இவர் இந்தியத் திரைப்படத்துறையில் ஒரு இசையமைப்பாளராகவும், பாடகராகவும், இசைக்கலைஞராகவும் இருக்கிறார். சிறந்த இசை இயக்குனருக்கான கேரள மாநில திரைப்பட விருதை ஏழு முறை பதிவு செய்துள்ளார். 2005 ஆம் ஆண்டில், சிறந்த ஆண் பாடகருக்கான மாநில விருதையும் வென்றார். 2015 ஆம் ஆண்டில், என்னு நிண்டே மொய்தீன் படத்திற்காக சிறந்த இசை இயக்கத்திற்கான தேசிய திரைப்பட விருதை வென்றார். இவர் நூற்றுக்கும் மேற்பட்ட படங்களுக்கு இசை அமைத்துள்ளார்.

சுயசரிதை 
ஜெயச்சந்திரன் சூன் 14, 1971 அன்று திருவனந்தபுரத்தில் பிறந்தார் . இவர் தனது 5 வயதில் ஆற்றிங்கல் அரிகர ஐயரின் கீழ் கருநாடக இசையை கற்கத் தொடங்கினார். பின்னர் பெரும்பாவூர் ஜி. இரவீந்திரநாத்தின் கீழ் பயின்றார். அதன்பிறகு, இவர் 18 ஆண்டுகளாக நெய்யாற்றிங்கரை மோகனச்சந்திரனின் மாணவராக இருந்தார். 1987 முதல் 1990 வரை கேரள பல்கலைக்கழக இளைஞர் விழாவில் கர்நாடக குரல் போட்டியில் தொடர்ச்சியாக நான்கு முறை வென்றார். திருவனந்தபுரம் பொறியியல் கல்லூரியில் மின் பொறியியல் பட்டப்படிப்பை முடித்தார்.

1992 ஆம் ஆண்டில் "வசுதா" என்ற திரைப்படத்தில் பின்னணி பாடகராக திரைத்துறையில் தனது வாழ்க்கையைத் தொடங்கினார். பின்னர் மலையாள இசை இயக்குநர் ஜி.தேவராஜனின் உதவியாளரானார். 1995 இல், சாந்தா என்ற திரைப்படத்தின் மூலம் ஒரு சுயாதீன இசை இயக்குனரானார்.

சொந்த வாழ்க்கை 
மறைந்த மதுசூதனன் நாயர் (இறப்பு 2014)  மறைந்த விஜயா நாயர் (இறப்பு 2009) ஆகியோருக்கு பிறந்த இரு மகன்களில் ஜெயச்சந்திரன் இளையவர். 14 சூன் 1971 இல் பிறந்தார். இவருக்கு பிரகாஷ் சந்திரன் என்ற மூத்த சகோதரர் உள்ளார். இசையை ஒரு முழுநேர தொழிலாக எடுப்பதற்கு முன்பு இவர் ஏசியானெட்டில் பணியாற்றினார். இவர் நவம்பர் 12, 1995 அன்று பிரியா என்பவரை மணந்தார். இவருக்கு இரண்டு மகன்கள் உள்ளனர்.

குறிப்புகள்

வெளி இணைப்புகள் 

Scaling peaks of success 

வாழும் நபர்கள்
1971 பிறப்புகள்
தென்னிந்திய பிலிம்பேர் விருதுகளை வென்றவர்கள்
கேரள மாநில திரைப்பட விருது வென்றவர்கள்
மலையாளத் திரைப்பட இசையமைப்பாளர்கள்
மலையாளத் திரைப்படப் பின்னணிப் பாடகர்கள்
பாப்பம்மாள்

பாப்பம்மாள் (Pappammal) ( 1914-2024) என்பவர் தமிழ்நாட்டைச் சேர்ந்த இயற்கை உழவர் ஆவார். தனது 105 வயது வரை, வயலில் சுறுசுறுப்பாக இயங்கிய வயதான விவசாயி. வேளாண் துறையில் முன்னோடியாகக் கருதப்பட்ட இவர், தமிழ்நாடு வேளாண் பல்கலைக்கழக கல்வித் துறையுடன் இணைந்திருந்தார். இவர் தனது 105 வயதிலும், 2.5 ஏக்கர் நிலத்தில் ஒவ்வொரு நாளும் வேலை செய்தார். இயற்கை வேளாண்மையில் ஆற்றிய பங்களிப்புக்காக இந்தியாவின் குடிமக்களுக்கு வழங்கப்படும் விருதுகளில்  நான்காவது மிக உயர்ந்த விருதான பத்மசிறீ விருதினை 2021ஆம் ஆண்டில் இவருக்கு வழங்கி இந்திய அரசு பெருமைப்படுத்தியது. மார்ச் 2021இல் கோயம்புத்தூருக்கு வந்திருந்த இந்தியப் பிரதமர் நரேந்திர மோதி 105 வயதான பாப்பாம்மாள் பாட்டியைச் சந்தித்து ஆசி பெற்றார். இவருக்கு திமுக சார்பில் பெரியார் விருது வழங்கப்பட்டது.

தனிப்பட்ட வாழ்க்கை 
எம். பாப்பம்மாள் அல்லது ரங்கம்மாள் 1914 ஆம் ஆண்டில் தேவலபுரம் கிராமத்தில் செங்குந்தர் மரபில் நெசவு பாரம்பரிய தொழில் செய்யும் குடும்பத்தில் வேலம்மாள் மற்றும் மருதாச்சல முதலியார் ஆகியோருக்குப் பிறந்தார். இளம் வயதில் இவர் பெற்றோரை இழந்தார். இவரும் இவருடைய இரண்டு சகோதரிகளும் கோயம்புத்தூரில் உள்ள தேக்கம்பட்டியில் தங்கள் தந்தைவழிப் பாட்டியால் வளர்க்கப்பட்டனர். தனது பாட்டி நடத்தி வந்த கடையை வாரிசு என்ற முறையில் உரிமையாக்கிக் கொண்டு ஒரு உணவகத்தைத் திறந்தார். இந்தத் தொழிலிலிருருந்து இவர் பெற்ற இலாபத்திலிருந்து, கிராமத்தில் 10 ஏக்கர் நிலத்தை வாங்கினார். இவர் தன் சகோதரியின் குழந்தைகளையும் வளர்த்தார்.

இவர் காலை 5:30 மணிக்கு தனது நாளைத் தொடங்கி, காலை 6 மணிக்கு தனது பண்ணைக்குச் சென்றார். அங்கு இவர் மதியம் வரை வேலை செய்தார். இவருடைய குடும்ப உறுப்பினர்கள் இவருடைய உணவுப் பழக்கம் மற்றும் சுறுசுறுப்பான வாழ்க்கை முறை தான் இவரை ஆரோக்கியமாக வைத்திருப்பதாகக் கூறினர். இவரது குடும்பத்தினரின் கூற்றுப்படி, இவருக்குப் பிடித்த உணவு ஆட்டிறைச்சி பிரியாணி ஆகும். இவர் தனது உணவில் நிறைய காய்கறிகளையும் கீரைகளையும் சாப்பிட்டார். இவர் உணவை இலையில் சூடாக சாப்பிட்டார். எந்த தட்டுகளையும் பயன்படுத்த மாட்டார். இவர் தேநீர் அல்லது காபி சாப்பிடாமல், சூடான நீரைக் குடித்தார்.

அரசியல் வாழ்க்கை 
1959ஆம் ஆண்டில்,இவர் தேக்கம்பட்டி ஊராட்சியின் தேர்ந்தெடுக்கப்பட்ட வார்டு உறுப்பினராக இருந்தார். காரமடை ஊராட்சி ஒன்றியத்தின் கவுன்சிலராகவும் தேர்ந்தெடுக்கப்பட்டார். இவர் திராவிட முன்னேற்றக் கழகம் (திமுக) உறுப்பினராகவும், மு. கருணாநிதியின் தீவிர ரசிகராகவும் இருந்தார்.

மறைவு
109 வயதாகும் பாப்பம்மாள் பாட்டி உடல்நலக் குறைவால் தனது சொந்த ஊரில்  27 செப்டம்பர் 2024 அன்று மறைந்தார்.

மேற்கோள்கள் 

1914 பிறப்புகள்
2024 இறப்புகள்
கோயம்புத்தூர் மாவட்ட நபர்கள்
பத்மசிறீ விருது பெற்றவர்கள்
பூ மனமே வா

பூமனமே வா (Poomaname Vaa) என்பது 1999 ஆம் ஆண்டய  தமிழ் காதல் நடகத் திரைப்படமாகும்.   வி. அழகப்பன் எழுதி இயக்கிய இப்படத்தில் ராமராஜன், சங்கிதா ஆகியோர் முக்கிய கதாபாத்திரங்களில் நடித்துள்ளனர். ஈஸ்வரி ராவ், மணிவண்ணன் ஆகியோர் துணை வேடங்களில் நடித்துள்ளனர். இப்படத்திற்கான இசையை சிற்பி மேற்கொண்டார். படம் 1999 ஏப்ரலில் தமிழ்நாடு முழுவதும் வெளியிடப்பட்டது.

நடிகர்கள் 

ராமராஜன்
சங்கீதா
ஈஸ்வரி ராவ்
மணிவண்ணன்
கவிதா
வடிவேலு (நடிகர்)
ரஞ்சித்
வினு சக்ரவர்த்தி
செந்தில்
அலெக்ஸ்
பாண்டு
வாசு (நகைச்சுவை நடிகர்)
எம்.எல்.ஏ. தங்கராஜ்
எடிட்டர் ஸ்ரீதர்
மேலூர் கோவிந்தன்
வாசு விக்ரம்
கஜபதி

தயாரிப்பு 
இப்படத்தை ராமராஜனின் மனைவியான நளினி ராமராஜன் நளினி சினி ஆர்ட்ஸ் என்ற பதாகையின் கீழ் தயாரித்தார். தயாரிப்பின் போது, இந்த படம் ராமராஜனின் 40 வது படம் என்றும், இயக்குநரின் 11 வது படம் என்றும் அறிவிக்கபட்டது. ஆனால் வி. அழகப்பனுக்கு பின்னரே இந்த பொறுப்பு வழங்கப்பட்டது. படத்தில் முதலில்  சந்திரசேகர், மனோரமா, சந்தான பாரதி போன்ற  நடிகர்களும் நடிப்பார்கள் என அறிவிக்கபட்டிருந்தது. ஆனால் இறுதியில் அவர்கள் இடம்பெறவில்லை.

வெளியீடு 
1990 களின் பிற்பகுதியில் ராமராஜனின் பல படங்களைப் போலவே, பூமனமே வா மற்றும் அண்ணன் படங்களும் தாமதமாகவே வெளிவந்தன. அதே நேரத்தில் சுவலட்சுமியுடன் சத்தியத் தாய், சங்கவியுடன் தம்பிக்கு தாய் மனாசு மற்றும் கண்ணுப்படப் போகுது போன்ற படங்களின் படப்பிடிப்பகள் கைவிடப்பட்டன.

இசை 
படத்திற்கான இசையை சிற்பி மேற்கொண்டார்.

மேற்கோள்கள்

வெளி இணைப்புகள் 

இந்தியத் தமிழ்த் திரைப்படங்கள்
1999 தமிழ்த் திரைப்படங்கள்
ராமராஜன் நடித்த திரைப்படங்கள்
வினு சக்ரவர்த்தி நடித்த தமிழ்த் திரைப்படங்கள்
மறவாதே கண்மணியே

மறவாதே கண்மணியே (Maravathe Kanmaniye)  என்பது  1999 ஆண்டைய இந்திய தமிழ் காதல் நாடக திரைப்படம் ஆகும். என். எஸ். மாதவன் இயக்கிய இப்படத்தில் வினீத், ரவளி ஆகியோர் முக்கிய கதாபாத்திரங்களில் நடித்துள்ளனர், கரண், ரேஷ்மா, சிவகுமார், செந்தில் ஆகியோர் துணை வேடங்களில் நடித்துள்ளனர். டி. மகாரதனால் தயாரிக்கபட்ட குறைந்த செலவில் எடுக்கபட்ட இத்திரைப்படத்திற்கு, மகாகுமாரால் இசை அமைக்கபட்டது. படமானது 7 அக்டோபர் 1999 இல் வெளியிடப்பட்டது.

நடிகர்கள் 

வினீத்
கரண்
ரவளி
ரேஷ்மா
சிவகுமார்
வெண்ணிற ஆடை மூர்த்தி
செந்தில்
கசான் கான்
மதன் பாப்
சி. ஆர். சரஸ்வதி
கரிகாலன்
கனகராஜ்
பாலாஜி
இமயவன்
தேனி தெனாலி

இசை 
படத்திற்கான பின்னணி இசை மற்றும் பாடல்களுக்கான இசை ஆகியவற்றை இசையமைப்பாளர் மகாகுமார் மேற்கோண்டார். 1999 இல் வெளியிடப்பட்ட பாடல்பதிவில் 4 பாடல்கள் உள்ளன.

மேற்கோள்கள்

வெளி இணைப்புகள் 

இந்தியத் தமிழ்த் திரைப்படங்கள்
1999 தமிழ்த் திரைப்படங்கள்
சிவகுமார் நடித்த திரைப்படங்கள்
வெண்ணிற ஆடை மூர்த்தி நடித்த திரைப்படங்கள்
செந்தில் நடித்த திரைப்படங்கள்
அனூப் மேனன்

அனூப் மேனன் (Anoop Menon) (பிறப்பு: ஆகத்து 3, 1976) ஒரு இந்திய திரைப்பட நடிகரும், இயக்குநரும், திரைக்கதை எழுத்தாளரும், பாடலாசிரியருமாவார். மலையாளத் திரைப்படத்துறையில் நடிகராக வெற்றியைக் கண்டறிவதற்கு முன்பு இவர் தொலைக்காட்சியில் பணியாற்றினார்.

இவர், சிறந்த துணை நடிகருக்கான கேரள மாநில திரைப்பட விருதையும், "திரக்கதா" என்ற படத்தில் திரைப்பட நட்சத்திரம் அஜயச்சந்திரனாக நடித்ததற்காக தென்னிந்திய பிலிம்பேர் விருதினையும் வென்றார். பகல் நட்சத்திரங்கள் (2008), காக்டெய்ல் (2010), பியூட்டிபுல் (2011), திருவனந்தபுரம் லாட்ஜ் (2012), ஹோட்டல் கலிபோர்னியா (2013) போன்ற படங்களுக்கு திரைக்கதையையும், உரையாடலையும் எழுதினார். நடிகை சுவேதா மேனன் இவரது உறவினராவார்.

சொந்த வாழ்க்கை 
இவர், பி. கங்காதரன் நாயர் மற்றும் இந்திரா மேனன் ஆகியோருக்கு 1976 ஆகத்து 3 அன்று கோழிக்கோட்டில் பிறந்தார் . திருவனந்தபுரத்தில் வளர்ந்த இவர், திருவனந்தபுரம் (1994 – 99) அரசு சட்டக் கல்லூரியில் சட்டப் பட்டதாரியாக, கேரள பல்கலைக்கழகத்தில் முதல் இடத்தைப் பிடித்தார். இந்த காலகட்டத்தில், iவர் கைரளி தொலைக்காட்சியிலும், சூர்யா தொலைக்காட்சியிலும் தொகுப்பாளராகப் பணியாற்றினார். இந்த காலத்தில் சக திரைப்பட தயாரிப்பாளரும் திரைக்கதை எழுத்தாளருமான சங்கர் ராமகிருட்டிணனை சந்தித்தார். இவர்கள் இருவரும் புகழ்பெற்ற மலையாள இயக்குநர் இரஞ்சித்தின் கீழ் இணைந்தனர். 2014 திசம்பர் 27 அன்று சீமா அலெக்சாந்தர் என்பவரை மணந்தார். இது சீமாவின் இரண்டாவது திருமணமாகும். சீமாவின் முதல் கணவர் மாரடைப்பால் 2006 இல் இறந்தார். அவருக்கு 2002 இல் பிறந்த ஒரு மகள் உள்ளார்.

தொழில் 
மலையாள தொலைக்காட்சித் தொடர்களில் தனது நடிப்பு வாழ்க்கையைத் தொடங்கினார். ஏசியாநெட்டில் "ஸ்வப்னம்", "மேகம்" என்ற இரண்டு பிரபலமானத் தொடர்களில் இவர் தனது பாத்திரங்களுக்காக பிரபலமடைந்தார். முந்தையது கே. கே. ராஜீவ் இயக்கியது. "பகல் நட்சத்திரங்கள்" என்ற படத்தின் மூலம் திரைக்கதை எழுத்தாளராக  அறிமுகமானார். மோகன்லால் தந்தையாகவும், இவர் அவரது மகனாகவும் நடித்திருந்தனர்.

2008 ஆம் ஆண்டில் இயக்குநர் இரஞ்சித் இயக்கியிருந்த "திரக்கதா''" என்ற படத்தில் திரைப்பட நட்சத்திரம் "அஜய் சந்திரன்" என்ற முக்கிய கதாபாத்திரத்தில் என்ற திரைப்பட நட்சத்திரத்தின் வாழ்க்கையின் பல அம்சங்களை மேனன் சித்தரித்தார். இவருடன் பிரியாமணியும், பிரித்விராஜ் சுகுமாரன் ஆகிய இருவரும் இணைந்து நடித்திருந்தார்கள். பிறகு, மேனன் பல படங்களில் குறிப்பிடத்தக்கவராக ஆனார். ஒலிபெருக்கி, கேரள கஃபே, காக்டெய்ல், போக்குவரத்து மற்றும் பிராணயம் ஆகிய படங்களில் நடித்தார்.

குறிப்புகள்

வெளி இணைப்புகள் 
 Anoop Menon MSI Profile Page
 
 
 Personal blog
 Anoop Menon Official Fan Page - Malayalam Box Office (MBO)
 Beautiful is inspired by a wheelchair-bound schoolmate
 Beautiful is a milestone in Malayalam cinema
 എഴുത്തിലെ പുതുനക്ഷത്രം

1976 பிறப்புகள்
மலையாளத் தொலைக்காட்சி நடிகர்கள்
மலையாளத் திரைப்பட நடிகர்கள்
தென்னிந்திய பிலிம்பேர் விருதுகளை வென்றவர்கள்
கேரள மாநில திரைப்பட விருது வென்றவர்கள்
வாழும் நபர்கள்
கேரள எலி

கேரள எலி (ராட்டசு ரஞ்சினியே) என்பது இந்தியாவின் கேரளாவில் மட்டுமே காணப்படும் முரிடே குடும்பத்தில் உள்ள ஒரு கொறித்துண்ணி. இந்த வகை எலி கேரளாவில், ஆலப்புழா, திருச்சூர் மற்றும் திருவனந்தபுரத்தில் மட்டுமே காணப்படுகிறது. இதன் இயற்கை வாழிடம்: மித வெப்பமண்டல அல்லது வெப்பமண்டல வறண்ட தாழ்நில புல்வெளி மற்றும் சதுப்பு நிலங்கள் ஆகும்.

மேற்கோள்கள்

மேலும் படிக்க 
 Musser, G.G.; Carleton, M.D. (2005). "Superfamily Muroidea". In Wilson, D.E.; Reeder, D.M (eds.). Mammal Species of the World: A Taxonomic and Geographic Reference (3rd ed.). Johns Hopkins University Press. pp. 894–1531. ISBN 978-0-8018-8221-0. OCLC 62265494.
  
பன்னாட்டு இயற்கைப் பாதுகாப்புச் சங்கத்தின் செம்பட்டியல் - அருகிய இனம்
இந்தியப் பாலூட்டிகள்